Nekropola Kućarin-Donje Polje
Nekropola Kućarin, opština Goražde, nalazi se na listi 28 srednjovjekovnih nekropola stećaka koje su 2016. godine proglašene Svjetskom baštinom UNESCO-a. Na listi su 20 nekropole u Bosni i Hercegovini, po 3 u Srbiji i Crnoj Gori, a 2 u Hrvatskoj. 

Nekropola je i nacionalni spomenik BiH.

Lokacija 
Naselje Hrančići nalazi se oko 15 km zapadno od Goražda. Nekropola Kučarin se nalazi u zaseoku Vranci. Veći dio nekropole smješten je na uzvišenju, iznad lokalnog puta, u šumi (grab).

Historija 
Oblast Goražda  nalazila se u sastavu srpske države do 1373. Godine kada je ova oblast pripala Bosni, nakon sporazuma Tvrtka I sa knezom Lazarom. Nakon toga je  u domeni feudalne porodice Hranića-Kosača.

Opis  
Na lokalitetu Kućarin evidentirano je 325 vidljivih stećaka. Većina stećaka je u formi ploča i sanduka, manji broj sljemenjaka. Ukrasi su vidljivi na 4 stećka (motiv ljiljana rađen u u visokom reljefu, motiv srpa, kanelurama, krst s kružnim završecima koji je smješten unutar kruga i prikaz jelena.  

Pored ukrasa na jednom sljemenjaku nalazi se natpis, u literaturi neobjavljen. Natpis u transkripciji glasi: 
† се лежи нѣ  ? ош ?  видоевичь  земьла мϫ на  ѡбрѣϫ ь  почрьлено  мьстаномь.
Natpis u transliteraciji glasi; 
† Se leži Njegoš (?) Vidojević, zemlja mu na Obrju. Počrljeno Mastanom (?).

Dio od 30 stećaka odvojen je oko 40 m od ostatka nekropole.  Broj stećaka je sigurno i nešto veći, što se vidi po konfiguraciji terena, ali s obzirom na stanje na terenu (utonulost, nanosi zemlje, lišće i suho granje) evidentiran je gore navedeni broj stećaka. Stećci su u većoj mjeri obrasli mahovinom, a neki premazani crvenom bojom.

Literatura 
 Esad Kurtović i Emir O. Filipović. Sarajevo: Filozofski fakultet u Sarajevu – Odsjek za historiju, U literaturi još neobjavljena transkripcija i transliteracija natpisa sa stećka.

Reference 

Nacionalni spomenici u Goraždu
Goražde
Gornje Podrinje
Svjetska baština u Bosni i Hercegovini